Pellolle noussut vesi Mäyryssä, Kuortaneella huhtikuussa 2013.
**Suomen tulvat 2013** olivat rajuja, ympäri Suomea tuhoja aiheuttaneita kevättulvia. Ne koettelivat Suomea 17.-21. huhtikuuta 2013 välisenä aikana, ja niitä havaittiin Helsingistä aina Kempeleen leveysasteikolle asti ulottuvalla vyöhykkeellä. Tulviminen oli varsinkin Etelä-Pohjanmaalla niin rajua, että vedenkorkeus ylsi melkein kevään 1984 tulvissa koettuihin lukemiin. Tulvat saivat alkunsa 17. huhtikuuta Lapväärtinjoella, missä tulvaveden ja jäälohkareiden kerrottiin nousseen jo pelloille ja teille. Paikoin vedenkorkeus kohosi lopulta niin paljon, että se oli jo korkeampi kuin keskimäärin 100 vuoden välein toistuva tulvakorkeus.

Kevään 2013 poikkeuksellisen laaja-alaiset tulvat johtuivat myöhään mutta voimakkaasti alkaneesta lumien sulamisesta sekä juuri samaan aikaan pyörineistä matalapaineista. Kaikista pahimmiten tulvat koettelivat Pyhäjokea, jossa ihmisiä ensin kehotettiin poistumaan ja lopulta jouduttiin evakuoimaan kodeistaan Pyhäjoen keskustaa uhanneen jääpadon takia. Myös Kalajoelta kerrottiin, että siellä jouduttiin evakuoimaan asukkaita. Myös Varsinais-Suomessa ja Satakunnassa Loimijoen tulvavedet pääsivät kastelemaan kymmeniä taloja.

Valtatie 3 meni poikki Jalasjoen tulvimisen takia Jalasjärvellä, ja Valtatie 8 meni poikki puolestaan Kyrönjoen tulvimisen takia Mustasaaressa; jälkimmäisessä paikassa tilanne oli niin paha, että jopa kiertotie oli vaarassa katketa. Etelä- ja Länsi-Suomen lisäksi myös Kontiolahdelta Pohjois-Karjalasta kerrottiin tulvien aiheuttaneen tuhoja, jossa esimerkiksi tulva sorrutti tietä kolmen metrin syvyydeltä. 20. huhtikuuta MTV3 ja Yle uutisoivat, että tulvat olivat pikkuhiljaa helpottamassa etelästä päin, mutta Yle lisäsi, että jääpadot saattaisivat vielä paikoin aiheuttaa ongelmia.

Katso myös
----------

* Suomen tulvat 2012

Lähteet
-------

1. ↑  MTV3.fi: Tulva yllätti Helsingissä - tälle leikkikentälle on turha suunnata *mtv3.fi*.
2. ↑  Kaleva.fi: Lukijat ovat bonganneet tulvapaikkoja *kaleva.fi*.
3. ↑  Tulva uhkaa nyt Jalasjärvellä - Vedenkorkeus lähestyy vuoden 1984 tasoa *yle.fi*.
4. ↑  Yle.fi: Pohjanmaan tulvat saattavat hipoa ennätyksiä *yle.fi*.
5. ↑  Ilkka: Tulvat erittäin uhkaavat Ilmajoella, tilanne pahempi kuin 100 vuoteen *ilkka.fi*.
6. ↑  Etelä-Pohjanmaalla tulvii poikkeuksellisen pahasti – penkereet pian käyttöön *mtv3.fi*.
7. ↑  Keskisuomalainen: Ihmisiä kehotettu poistumaan tulvan alta Pyhäjoella *ksml.fi*.  Arkistoitu 22.5.2013. Viitattu 21.4.2013.
8. ↑  MTV3.fi: Pyhäjoen keskustaa uhkaa taas jääpato - ihmisiä evakuoitu *mtv3.fi*.
9. ↑  MTV3.fi: Kalajoella evakuoidaan ihmisiä yötä vasten *mtv3.fi*.
10. ↑  Kaleva.fi: Jääpadot Pyhäjoen riesana - pelastuslaitos varoittaa alajuoksun asukkaita *kaleva.fi*.
11. ↑  Yle.fi: Tulva vahingoittanut kymmeniä taloja Huittisissa, Pohjois-Satakunnassa helpompi tilanne *yle.fi*.
12. ↑  MTV3.fi: Myös Valtatie 3 on yhä poikki Jalasjärvellä *mtv3.fi*.
13. ↑  MTV3.fi: Valtatie 8 poikki tulvan takia – myös kiertotie vaarassa *mtv3.fi*.
14. ↑  Yle.fi: Tulvavesi söi tiehen kolmimetrisen kuopan Kontiolahdella *yle.fi*.
15. ↑  MTV3.fi: Ely-keskus: Tulvat helpottavat etelästä päin *mtv3.fi*.
16. ↑  Pahimmat tulvat alkavat olla takana *yle.fi*.